Ású mī ngátum otú, mǐ byāndí Ńtondôbə, təge vógolo kíŋ Ǹtondôbə, təge wulu anə́ Mvéndé yābénde ai miǹtə́lán mí mam míé ai məbéndé móé; asú tē ámālá dī lánamba mína, anə́ ámǒs yə aná." 24Ńdɔ Yeremías a ngákɔ́bɔ ai ǹgúmā áyɔŋ, á dāŋ daŋ biníngá bə́sə, nyé nâ: "Mínā Yúdɛn bə́sə̄ yā mī nə́ á ńnam Égîptɛn, vógólán ebúg Ńtondôbə: 25éyə a kɔ́bɔ̄ ná, Ǹtondôbə Sabaod, Zambá Ísraɛ̂l: Mínā ai biníngá báán, mí ngálíg mətǐŋ ai anyu dáán, ńdɔ̄ fə mí ngákpân mɔ́! Mǐ ngákɔ́bɔ̄ nâ: " Byǎyi mǎn kpân mə́tīŋ mə́sə bǐ ngálig: átum ótú ású Ńkúkúmá Mīníngá yā yób ai ásoě nye məyɔg". Kpáán hḿ fɔ̄ɔ̄ mətǐŋ máán, dzálágán mɔ́ ńtūd ǹtúd !